C 152/46
EL
Επίσημη Εφημερίδα της Ευρωπαϊκής Ένωσης
6.4.2022
ενιαίας αγοράς για την ανάκαμψη της ΕΕ πρέπει να υποστηριχθούν από ισχυρές εταιρικές σχέσεις μεταξύ της ΕΕ, των κρατών μελών, των κοινωνικών εταίρων, της βιομηχανίας και άλλων ενδιαφερόμενων μερών.
Η στρατηγική ανάκαμψης θα ενισχύσει επίσης τον Μηχανισμό Δίκαιης Μετάβασης, ο οποίος στηρίζει τις περιφέρειες που βασίζονται στις ΒΥΕΠΕ και υφίστανται διαρθρωτικές αλλαγές. 3.
Γενικές παρατηρήσεις 3.1.
Στο σχέδιο ανάκαμψης της ΕΕ περιλαμβάνεται μια βασική πτυχή της βιώσιμης μετάβασης προς μια ψηφιοποιημένη οικονομία χωρίς ανθρακούχες εκπομπές και υπογραμμίζεται το γεγονός ότι η φιλοδοξία της ΕΕ για διττή μετάβαση απαιτεί πολιτική ευθύνη, πέραν της πολιτικής δέσμευσης και/ή των χρυσών κανόνων.
Η ΕΟΚΕ συμφωνεί με τους προτεινόμενους κύριους εμβληματικούς τομείς, οι οποίοι θα επικεντρώσουν τις επενδύσεις σε ορισμένους από τους σημαντικότερους τομείς για την επίτευξη των Στόχων Βιώσιμης Ανάπτυξης (ΣΒΑ) των Ηνωμένων Εθνών, με παράλληλη διασφάλιση της επίτευξης των κλιματικών στόχων που καθορίζονται στη νομοθεσία της ΕΕ για το 2030 (μείωση των εκπομπών αερίων του θερμοκηπίου κατά τουλάχιστον 55 % σε σύγκριση με το 1990) και το 2050 (μηδενικές εκπομπές αερίων του θερμοκηπίου).
3.2. Η πανδημία έχει δημιουργήσει την ανάγκη διαμόρφωσης μιας κοινής πορείας όπου οι κανόνες καθορίζονται σε παγκόσμιο επίπεδο και εφαρμόζονται ομοιόμορφα από όλες τις περιοχές, αντιμετωπίζοντας έτσι τον πιθανό κίνδυνο κατακερματισμού που απορρέει από την ετερογενή κατανομή των πόρων.
Η κρίση που προκλήθηκε από την πανδημία και η ανάγκη μετάβασης σε μια βιώσιμη, ανθεκτική και ευέλικτη οικονομία θα μπορούσε να αποτελέσει μεγάλη ευκαιρία για τον καθορισμό των κανόνων που εξασφαλίζουν ίσους όρους ανταγωνισμού στην ΕΕ. 3.3.
Για τον σκοπό αυτόν, η τρέχουσα επισφαλής κατάσταση των ΒΥΕΠΕ πρέπει να αξιολογηθεί δεόντως, μαζί με τον αντίκτυπο που θα μπορούσε να έχει η διάρκεια αυτών των συνθηκών στην ευρωπαϊκή οικονομία στο σύνολό της.
Θα πρέπει να ληφθεί υπόψη η συμβολή των ΒΥΕΠΕ στο ακαθάριστο εγχώριο προϊόν (ΑΕγχΠ) της Ευρωπαϊκής Ένωσης, καθώς και το γεγονός ότι κατέχουν ηγετική θέση στην καινοτομία, είναι υπεύθυνες για τη δημιουργία θέσεων απασχόλησης υψηλής ποιότητας και συμβάλλουν στη μακροπρόθεσμη ευημερία της κοινωνίας στο σύνολό της.
Ο ιδιωτικός τομέας πρέπει να δώσει ώθηση για να υπάρξουν ισχυρές δημόσιες υπηρεσίες.
Ωστόσο, η ΕΟΚΕ εκφράζει την ανησυχία της για την έλλειψη ακρίβειας που υπάρχει σε ορισμένα ήδη εγκεκριμένα εθνικά σχέδια ανάκαμψης και ανθεκτικότητας όσον αφορά τις ΒΥΕΠΕ, καθώς οι επενδύσεις ενίοτε εκτρέπονται προς άλλους τομείς της οικονομίας. 3.4.
Επιπλέον, πρέπει να εξεταστεί η ώθηση που μπορούν να δώσουν οι ΒΥΕΠΕ όσον αφορά την Ε & Α, δεδομένου ότι αποτελεί βασικό τομέα όπου η καινοτομία θα αναβαθμιστεί και θα περάσει από την εργαστηριακή στη βιομηχανική κλίμακα. 3.5.
Οι ΒΥΕΠΕ δυνητικά αποτελούν έναν από τους τομείς που θα συμβάλουν τα μάλα στη βιομηχανική μετάβαση που θα εξασφαλίσει μια Ευρώπη χαμηλών εκπομπών διοξειδίου του άνθρακα.
Η βιομηχανία θα πρέπει να εντείνει τις προσπάθειές της για να αναπτυχθούν και να τεθούν σε εφαρμογή διαδικασίες παραγωγής χαμηλών ανθρακούχων εκπομπών και να προωθηθούν καθ’ όλο το μήκος των πολύπλοκων αλυσίδων εφοδιασμού.
Χωρίς αυτές τις εργασίες σε εσωτερικούς και εξωτερικούς χώρους, θα είναι δύσκολο να επιτευχθούν οι θεμελιώδεις αλλά και φιλόδοξοι στόχοι που ορίζονται στη συμφωνία του Παρισιού και οι στόχοι που έχει θέσει η ΕΕ. 3.6.
Η αυτοματοποίηση και η ψηφιοποίηση θα διαδραματίσουν καίριο ρόλο στην επίτευξη αυτής της βιομηχανικής μετάβασης.
Ωστόσο, οι έννοιες δεν πρέπει να συγχέονται: ο μετασχηματισμός είναι ο στόχος· η ψηφιοποίηση είναι το εργαλείο.
Η εφαρμογή ψηφιακών λύσεων θα εξορθολογίσει τον τρόπο με τον οποίο οι άνθρωποι σκέφτονται, λαμβάνουν αποφάσεις και λειτουργούν: ενώ η ψηφιοποίηση πρέπει να αποτελέσει προτεραιότητα του ΜΑΑ, θα πρέπει να δοθεί έμφαση στον τρόπο με τον οποίο τα εργαλεία αυτά θα επιτρέψουν την πιο αποτελεσματική προσέγγιση των προκλήσεων που αντιμετωπίζουμε.
3.7. Ο ψηφιακός μετασχηματισμός θα απαιτήσει οι τεχνολογίες που έχουν δοκιμαστεί σε πιλοτική ή εργαστηριακή κλίμακα να αναπτυχθούν σε βιομηχανική κλίμακα.
Για τον σκοπό αυτόν, οι συμπράξεις δημόσιου και ιδιωτικού τομέα θα πρέπει να επικεντρώνονται στην έρευνα, την ανάπτυξη και την καινοτομία.
Οι επενδύσεις θα πρέπει να εστιάζουν στην τεχνολογία που αποδεικνύει σε πρώιμο στάδιο τη δυνατότητα αναβάθμισης, τη σκοπιμότητα και την αξιοπιστία των καινοτόμων λύσεων στα ανώτερα τμήματα των αξιακών αλυσίδων, ενώ παράλληλα ευθυγραμμίζεται με τους στόχους βιωσιμότητας.
Επιπλέον, θα πρέπει να προβλεφθεί περίοδος μετατροπής κατά την οποία οι καινοτόμες λύσεις θα μπορούν να επεκταθούν κατάλληλα σε βιομηχανική κλίμακα.
3.8. Προκειμένου να καταστεί δυνατή η αποτελεσματική διαχείριση αυτής της κατάστασης, η μετάβαση θα πρέπει να επικεντρωθεί στην αποκτηθείσα τεχνογνωσία, στους ήδη διαθέσιμους πόρους και στις πιθανές συνέργειες που ενδέχεται να προκύψουν.
Μετασχηματισμός σημαίνει καινοτομία, εφευρέσεις, σχεδιασμός, κατασκευές και, στην πραγματικότητα, ανάπτυξη· αυτό όμως δεν θα πρέπει να σημαίνει ότι οι νέες δημιουργίες είναι αυτοσκοπός. 3.9.
Η ΕΟΚΕ έχει επίγνωση των επενδύσεων που θα απαιτηθούν για τη μετάβαση αυτή.
Ο Μηχανισμός Ανάκαμψης και Ανθεκτικότητας (ΜΑΑ) και το NextGenerationEU (NGEU) δεν θα πρέπει να θεωρούνται πανάκεια.
Ο μετασχηματισμός των ΒΥΕΠΕ για τη διαχείριση της διττής μετάβασης θα απαιτήσει ένα μεγάλο επενδυτικό σχέδιο, που θα κινητοποιεί πολλές πρόσθετες πηγές χρηματοδότησης (π.χ. κρατικές ενισχύσεις, σημαντικά έργα κοινού ευρωπαϊκού ενδιαφέροντος, νέους ίδιους πόρους για τον προϋπολογισμό της ΕΕ, μελλοντικά έσοδα από το ΣΕΔΕ της ΕΕ, ιδιωτικές επενδύσεις κ.λπ.).
Για τον σκοπό αυτόν, είναι σημαντικό να συνδυαστούν οι βιομηχανικές και ενεργειακές πολιτικές με την πολιτική για το κλίμα, προκειμένου να κινητοποιηθούν στο σύνολό τους οι τεράστιες επενδύσεις που απαιτούνται για τη μετάβαση σε ένα οικονομικό μοντέλο μηδενικών ανθρακούχων εκπομπών.